EELNÕU

21.06.2024

**Avaliku teabe seaduse § 321 muutmise seadus**

**§ 1.** Avaliku teabe seaduse §-s 321 tehakse järgmised muudatused:

**1)** lõiked 1–3 muudetakse ja sõnastatakse järgmiselt:

„(1) Eesti teabevärav on riiklik keskne kontaktpunkt, mille kaudu on kättesaadav teabevaldaja tegevusvaldkonda ja üldkasutatavaid teenuseid puudutav avalikkusele suunatud teave ning lõppkasutajale suunatud isikustatud teave. Lisaks võimaldatakse Eesti teabeväravaga juurdepääs elektroonilistele otsestele avalikele teenustele, taaskasutatavale teabele ja neid toetavatele tugiteenustele.

(2) Eesti teabevärava vastutav töötleja on Riigi Infosüsteemiamet, kes haldab ja arendab teabeväravat.

(3) Eesti teabevärava haldaja tagab koostöös teabevaldajaga käesoleva paragrahvi lõikes 1 nimetatud teabe kuvamise ja teenusele juurdepääsu teabeväravas.“;

**2)** lõige 5 muudetakse ja sõnastatakse järgmiselt:

„(5) Vabariigi Valitsus võib määrusega kehtestada Eesti teabevärava ja selles nii isikustatud kui isikustamata teabe ja teenuste kättesaadavaks tegemise, arendamise, haldamise, kasutamise, isikuandmete töötlemise ning andmekogu teabeväravaga liidestamise nõuded ja korra.“.

**§ 2.** Käesolev seadus jõustub 2025. aasta 10. veebruaril.

Lauri Hussar

Riigikogu esimees

Tallinn, „…“ ............................. 2024. a

Algatab Vabariigi Valitsus

„…“ ………………….. 2024. a

(allkirjastatud digitaalselt)